cyanic-selkie/wikianc huggingface dataset:
ივანე მესხი
ბიოგრაფია
ივანე მესხი ასევე იღწვოდა კულტურული ცხოვრების აღორძინებისათვის. მან ბათუმში შექმნა სცენისმოყვარეთა კოლექტივი, საფუძველი ჩაუყარა დრამატულ საზოგადოებას, რომლის გამგეობის თავმჯდომარეც წლების განმავლობაში თვითონ იყო. იგი აწყობდა სალიტერატურო და თეატრალურ საღამოებს, რომლის შემოსავალიც ძირითადად გადაეცემოდა „ქართველთა შორის წერა-კითხვის გამავრცელებელ საზოგადოებას“ ქართული სკოლებისა და კულტურულ–საგანმანათლებლო დაწესებულებების კეთილმოწყობისათვის. 1879 წლიდან ივანე მესხი ქშწკგ საზოგადოების ნამდვილი წევრი იყო.
1871 წლიდან ივანე მესხი თანამშრომლობდა ქართულ ჟურნალ–გაზეთებში, კერძოდ, „დროებასა“ და „კრებულში“. „ისრელის“ ფსევდონიმით ჟურნალ „კრებულში“ ბეჭდავდა იუმორისტული ხასიათის წერილებსა და სტატიებს. მას ეკუთვნის ვრცელი ნაშრომი „ბათუმის საქალაქო მეურნეობის განვითარების ნარკვევი“ (რუსულ ენაზე), გოგოლის, დობროლიუბოვის, ნეკრასოვის თხზულებათა თარგმანები და სხვა.
1919 წლიდან ივანე მესხმა ცხოვრების უკანასკნელი წლები თბილისში გაატარა.
1932 წელს ივანე მესხი 82 წლის ასაკში თბილისში გარდაიცვალა.
სქოლიო
კატეგორია:ქართველი ექიმები კატეგორია:ქართველი ჟურნალისტები კატეგორია:დაბადებული 1849 კატეგორია:გარდაცვლილი 1931 კატეგორია:საქართველოს საისტორიო და საეთნოგრაფიო საზოგადოების წევრები
გრეგ ფილინგეინზი
გრეგორი ართურ „გრეგ“ ფილინგეინზი (დ. 12 მაისი, 1956) — ამერიკელი კლავიშისტი, მომღერალი-სიმღერების ავტორი და მუსიკალური ხელმძღვანელი. იგი აქტიური სესიური მუსიკოსია და მონაწილეობა მიუღია მრავალი ჟანრის ალბომის თუ სიმღერის ჩაწერაში. მასთან თანამშრომლობდნენ ან თანამშრომლობენ სტივი უანდერი, დევიდ გილმორი, The Jacksons, მაიკლ ჯექსონი, ტოტო, ერიკ კლეპტონი, კუინსი ჯოუნსი, ბრუნო მარსი და სხვები. გრეგი იყო ჯექსონის კონცერტების მუსიკალური ხელმძღვანელი. მას აგრეთვე გამოცემული აქვს ორი სტუდიური სოლო ალბომი.
რესურსები ინტერნეტში
კატეგორია:დაბადებული 12 მაისი კატეგორია:დაბადებული 1956 კატეგორია:ამერიკელი კლავიშისტები კატეგორია:ამერიკელი სესიური მუსიკოსები კატეგორია:ტოტოს წევრები
𐔽
— კავკასიის ალბანეთის დამწერლობის ასო.
რესურსები ინტერნეტში
კატეგორია:ალბანური ასოები (კავკასია)
გრაფთა თეორია
მინი|177x177პქ|მიმართული გრაფი მინი|177x177პქ|მარტივი გრაფი გრაფთა თეორია — დისკრეტული მათემატიკის ნაწილი, რომელიც შეისწავლის წვეროებისა და წიბოებისაგან შემდგარ სტრუქტურას — გრაფებს. წერტილები შეიძლება ერთმანეთთან იყოს დაკავშირებული წიბოებით. გამოყოფენ მიმართულ და მარტივ გრაფებს. მიმართულია გრაფი, როდესაც ორ რომელიმე წერტილს შორის არის ცალმხრივი წიბო, ანუ თუ რომელიმე A წერტილიდან B წერტილში მიდის წიბო, არ არის აუცილებელი B წერტილიდანაც მიდიოდეს A -ში. მარტივი გრაფის შემთხვევაში კი რომელიმე A და B წერტილებს შორის თუ არსებობს წიბო, ესეიგი ეს ორი წერტილი ორმხრივადაა დაკავშირებული, ანუ ამ შემთხვევაში წიბოს მიმართულებას მნიშვნელობა არ აქვს.
ისტორია
მარცხნივ|frame|კენიგსბერგის ხიდების ამოცანა|256x256პქ
გრაფთა თეორიის ჩამოყალიბება უკავშირდება ქალაქ კენიგსბერგს (დღევანდელ კალინინგრადს). მაცხოვრებლებში პოპულარული იყო ერთ-ერთი გასართობი: სეირნობისას ცდილობდნენ ქალაქის შვიდივე ხიდი მინიმუმ და მაქსიმუმ ერთხელ გადაეკვეთათ. ამ გასართობით იქამდე იყვნენ დაკავებულნი, სანამ ლეონარდ ეილერმა 1736 წელს არ სცადა ამ პრობლემის გადაუჭრელობის დამტკიცება. მან ხმელეთის ყველა ცალკეული ნაწილი აღიქვა წვეროებად, ხოლო ამ ნაწილების შემაერთებელი ხიდები — წიბოებად. საბოლოოდ ეილერმა მიიღო წიბოებისა და წვეროებისაგან შემდგარი სურათი, რასაც შემდგომში ეილერის გრაფი ეწოდა.
გამოყენება
გრაფთა თეორიას თითქმის ყველა სფეროში აქვს გამოყენება: ფიზიკა, ბიოლოგია, სოციალური და ინფორმაციული სისტემები და სხვა. უამრავი პრაქტიკული პრობლემა გრაფთა თეორიის მეშვეობით იჭრება. ყველაზე ხშირად ის კომპიუტერულ მეცნიერებებში გამოიყენება. მაგალითად ვებსაიტი შესაძლოა აღვიქვად როგორც მიმართული გრაფი, სადაც წვეროები წარმოადგენს თითოეულ ვებგვერდს, ხოლო მიმართული წიბოები მისამართებს ერთი კონკრეტული გვერდიდან მეორეზე. ასევე დიდია მისი გამოყენება სოციალურ ქსელებში, სადაც წვეროებად აღებულია თითოეული მომხარებელი და მათ შორის წიბო აღნიშნავს ამ ორ მომხმარებელს შორის არსებულ ურთიერთობას: იქნება ეს მეგობრობა, ოჯახის წევრობა, ნაცნობობა თუ სხვა. გრაფთა თეორია გამოიყენება ნებისმიერი მარშრუტის დაგეგმვისას. მიუხედავად იმისა, რომ დღესდღეობით ოპტიმალური მარშრუტის არჩევის ზუსტი ალგორითმი დაუდგენელია, გრაფთა თეორია გვაძლევს საშუალებას მივაღწიოთ ოპტიმალურთან მაქსიმალურად მიახლოებულ შედეგს.
გრაფის აგება
გრაფის ყველაზე გავრცელებული წარმოდგენაა წვეროებისა და წიბოების წყვილი G = (V, E), სადაც G აღნიშნავს გრაფს, ხოლო V და E შესაბამისად წვეროებისა და მათ შორის მდებარე წიბოების სიმრავლეებს. გრაფი ვიზუალურად წარმოდგენილია წერტილებით ან წრეებით, რომელთაგანაც ზოგიერთი, ყველა ან არც ერთი შეერთებულია ხაზებით ან რკალებით (წიბოებით). თუ გრაფი მიმართულია, ხაზის ნაცვლად იქნება ისარი, მიმართული რომელიმე წვეროსაკენ.
კატეგორია:მათემატიკური თეორემები
ზირკა (ბაშკირეთი)
ზირკა (Зирка; Зеркә) — სოფელი რუსეთში, ბაშკირეთში, იანაულის რაიონში. მიეკუთვნება მაკსიმოვის სოფსაბჭოს. რაიონულ ცენტრ იანაულიდან განლაგებულია 30 კილომეტრში, ხოლო უახლოეს რკინიგზის სადგურ იანაულიდან 30 კილომეტრში. 2010 წლის მოსახლეობის აღწერის მიხედვით, სოფელში ცხოვრობდა 18 ადამიანი. მოსახლეობის უმრავლესობას ბაშკირები შეადგენენ.
სქოლიო
კატეგორია:იანაულის რაიონის სოფლები
𐔾
— კავკასიის ალბანეთის დამწერლობის ასო.
რესურსები ინტერნეტში
კატეგორია:ალბანური ასოები (კავკასია)
კალიუმის ბისულფატი
კალიუმის ბისულფატი — არაორგანული ნაერთი ქიმიური ფორმულით KHSO4. არის კალიუმის მჟავა მარილი, რომელიც შეიცავს გოგირდმჟავის მჟავურ ნაშთს, აქვს თეთრი ფერი. არის წყალში კარგად ხსნადი მყარი ნივთიერება.
გამოყენება
კალიუმის ბისულფატი ძირითადად გამოიყენება კალიუმის ბიტარტარატის დასამზადებლად, რომელიც გამოიყენება მეღვინეობაში. ასევე გამოიყენება, როგორც დეზინტეგრაციული აგენტი ანალიზურ ქიმიაში ან წინამორბედი ნივთიერება კალიუმის პერსულფატის ძლიერი მჟანგავის მისაღებად.
სქოლიო
კატეგორია:არაორგანული ნივთიერებები კატეგორია:სულფატები
ედით შტაინი
ედით შტაინი (Edith Stein; დ. 12 ოქტომბერი, 1891 — გ. 9 აგვისტო, 1942), ასევე ცნობილი, როგორც ტერეზა ბენედეტა ჯვრისა (Teresa Benedicta a Cruce) — გერმანელი ებრაელი ფილოსოფოსი, რომელიც რომაულ კათოლიციზმზე მოექცა და კარმელიტელთა მონასტერში მონაზვნად აღიკვეცა. კანონიზებულია მოწამე წმინდანად რომის კათოლიკე ეკლესიაში იოანე პავლე II-ის მიერ 1998 წლის 11 ოქტომბერს.
ბიოგრაფია
ედით შტაინი დაიბადა 1891 წლის 12 ოქტომბერს გერმანიის ქალაქ ბრესლაუში (დღევანდელი პოლონეთის ქალაქ ვროცლავში), გამოჩენილი ებრაელების ოჯახში. ორი წლის იყო, როცა მამა, ზიგფრიდ შტაინი, გარდაიცვალა და მასზე მზრუნველობა მთლიანად დედამ იკისრა. მიუხედავად იმისა, რომ დედა საკმაოდ რელიგიური იუდეველი იყო, ედითს ადრეული ასაკიდანვე ათეისტური შეხედულებები ჰქონდა. ედითმა შესანიშნავი განათლება მიიღო: შეისწავლა გერმანული ენა, ფილოსოფია, ფსიქოლოგია და ისტორია ბრესლაუს, გეტინგენისა და ფრაიბურგის უნივერსიტეტებში. დისერტაცია დაიცვა გეტინგენის უნივერსიტეტში თემაზე „ემპათიის პრობლემის შესახებ“ („Zum Problem der Einfühlung“), რის შემდეგაც ედმუნდ ჰუსერლის ყურადღება მიიპყრო და პროფესორის ასისტენტად დაიწყო ფრაიბურგის უნივერსიტეტში მუშაობა.
ედით შტაინი ჰუსერლის გარემოცვაში დაუმეგობრდა კათოლიკეებს, რომლებთან ურთიერთობამ ახალგაზრდა ფილოსოფოსზე დიდი შთაბეჭდილება მოახდინა და მონათვლის სურვილი გაუღღვივა. მანამდე კი ტერეზა ავილელის, კარმელიტელთა წესის რეფორმატორის, თხზულებების კითხვასა და გააზრებას შეუდგა. 1922 წლის 1 იანვარს ბად-ბერგცაბერნის წმიდა მარტინის ტაძარში ედით შტაინი კათოლიკედ მოინათლა და ტერეზას სახელი მიიღო.
ედითი მონაზვნად აღკვეცამდე სამეცნიერო საქმიანობას აგრძელებს: ასწავლის სხვადასხვა უნივერსიტეტში, გამოსცემს მოცულობით სტატიებს, თარგმნის თომა აკვინელის თხზულებებს გერმანულ ენაზე და თან ურთავს კომენტარებს. ამის პარალელურად კი მონაზვნობისთვის ემზადება. 1933 წლის 14 ოქტომბერს კელნის კარმელიტელთა მონასტერში იწყებს მოღვაწეობას. ედითი პირველ დროებით სამონაზვნო აღთქმას დებს ორი წლის შემდეგ, სამი წლის შემდეგ კი - სამუდამო სამონაზვნო აღთქმას. მიუხედავად სამონასტრო ცხოვრებისა, მას არ შეუწყვეტია სამეცნიერო მოღვაწეობა. რამდენიმე წლის შემდეგ წერს მოცულობით გამოკვლევას ესპანელი კარმელიტელი მისტიკოსისა და პოეტის, წმიდა ხუან დე ლა კრუსის, შესახებ.
1939 წელს ტერეზა ბენედეტა ნიდერლანდების პატარა ქალაქ ეხტს აფარებს თავს. 1942 წლის 7 აგვისტოს ტერეზა ბენედეტა მონასტრის ეზოში დააკავა გესტაპომ და მატარებლის ვაგონით გაგზავნა ოსვენციმში, სადაც სხვა ებრაელებთან ერთად გაზის კამერაში გარდაიცვალა.
სქოლიო
კატეგორია:კათოლიკე წმინდანები კატეგორია:ებრაელი ფილოსოფოსები კატეგორია:გერმანელი მთარგმნელები კატეგორია:გერმანელი ენათმეცნიერები კატეგორია:გერმანელი ფილოსოფოსები კატეგორია:XX საუკუნის ესეისტები კატეგორია:XX საუკუნის გერმანელი ფილოსოფოსები კატეგორია:XX საუკუნის გერმანელი ქალი მწერლები კატეგორია:XX საუკუნის გერმანელი მთარგმნელები კატეგორია:ფრაიბურგის უნივერსიტეტის კურსდამთავრებულები კატეგორია:გეტინგენის უნივერსიტეტის კურსდამთავრებულები
ნაგტიპუნანი
ნაგტიპუნანი (ოფიციალურად ნაგტიპუნანის მუნიციპალიტეტი; Bayan ng Nagtipunan) ― პირველი კლასის მუნიციპალიტეტი კირინოს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 25 399 ადამიანს შეადგენს. მოიცავს 16 ბარანგაის.
სქოლიო
კატეგორია:კირინოს მუნიციპალიტეტები
ქაფრ-ნაბლის ნაჰია
ქაფრ-ნაბლი (არაბ. ناحية كفر نبل‎‎) — სირიის იდლიბის მუჰაფაზაში (რეგიონში) შემავალი ნაჰია (რაიონი). 2004 წლის მოსახლეობის საყოველთაო აღწერის მიხედვით ქაფრ-ნაბლის პროვინციაში დაახლოებით 67 460 ადამიანი ცხოვრობს. პროვინციის ფართობია 273 17 კმ².
ოლაიბარი
ოლაიბარი (Oláibar; Olaibar) — ქალაქი და მუნიციპალიტეტი ესპანეთში, შედის ნავარის პროვინციის ულცამალდეის კომარკის შემადგენლობაში. ფართობი — 15,72 კმ². მოსახლეობა — 392 კაცი (2020 წ.).
აიუსაზოვო
აიუსაზოვო (Айыуһаҙ, Аюсазово) — სოფელი რუსეთის ფედერაციაში, ბაშკირეთის რესპუბლიკის აბზელილოვოს რაიონში.
2010 წლის მონაცემებით სოფელში ცხოვრობს 205 ადამიანი. რაიონულ ცენტრ ასკაროვოდან დაშორებულია 34 კილომეტრით. უახლოესი რკინიგზის სადგურია ტაშბულატოვო, რომელიც დაშორებულია 11 კმ-ით.
სქოლიო
კატეგორია:აბზელილოვოს რაიონის სოფლები
შიგნით
შიგნით (Içerde) — Ay Yapım-ის წარმოებული თურქული სერიალი. პირველი სერია ეთერში გავიდა 2016 წლის 19 სექტემბერს, ტელეკომპანია Show TV-ზე. მთავარ როლში არიან ცნობილი თურქი მსახიობები ჩაღათაი ულუსოი და არას ბულუთ იინემლი.
სიუჟეტი
სერიალი მოგვითხრობს ორ ძმაზე, უმუტსა და სარფზე. უმცროსი ძმა, უმუტი 3 წლის ასაკში მოიტაცა ჯელალმა, რომელიც სტამბოლის ერთ-ერთი ყველაზე ძლიერი ბანდის მეთაურია. უმუტი იზრდება ქუჩაში და იძულებით მუშაობს ჯოშკუნთან, როგორც მათხოვარი ბავშვი. ჯელალი გაზრდის უმუტს და მისგან ახალ ადამიანს, მერტს შექმნის. მას თავის წარსულიდან არაფერი ახსოვს. 20 წლის შემდეგ ძმები ერთმანეთს შეხვდებიან და ერთად ჯელალს გაანადგურებენ.
საერთაშორისო მაუწყებლობა
სერიალი თურქეთის გარდა გადის 10 ქვეყნის ტელეარხზე, ესენია: საქართველო, კორეა, საბერძნეთი, რუმინეთი, ირანი, ისრაელი, ერაყი, ქურთისტანის რეგიონი, ალბანეთი და ჩილე.
რესურსები ინტერნეტში
კატეგორია:თურქული ტელესერიალები
სონდორის რაიონი
სონდორის რაიონი (Distrito de Sondor) — რაიონი პერუში, პიურის რეგიონის უანკაბამბის პროვინციაში. მდებარეობს ზღვის დონიდან 2 050 მეტრზე. 2007 წლის მონაცემებით, მოსახლეობა 8 486 ადამიანს შეადგენდა, სიმჭიდროვე 24 ადამიანი კმ²-ზე. ფართობი 347.38 კმ²-ია.
რესურსები ინტერნეტში
კატეგორია:პიურის რეგიონის რაიონები კატეგორია:უანკაბამბის პროვინციის რაიონები
მსოფლიო ჩემპიონატი სნუკერში 1991
მსოფლიო ჩემპიონატი სნუკერში 1991 (1991 World Snooker Championship, აგრეთვე ცნობილია, როგორც 1991 Embassy World Snooker Championship — სპონსორის სახელწოდების მიხედვით) — მთავარი ტურნირი სნუკერის სამყაროში. ჩატარების ადგილი — შეფილდი, კრუსიბლის თეატრი (ინგლისი). ტურნირის გამარჯვებული გახდა ჯონ პეროტი, რომელმაც ფინალში დაამარცხა ჯიმი უაიტი ანგარიშით 18:11.
ფინალი
ჯონ პეროტი 18:11 ჯიმი უაიტი
რესურსები ინტერნეტში
კატეგორია:მსოფლიო ჩემპიონატი სნუკერში კატეგორია:1991 წელი სნუკერში
წნელისის კოშკი
წნელისის კოშკი — საფორტიფიკაციო-თავდაცვითი ნაგებობა თიღვის მუნიციპალიტეტის სოფელ წნელისში. აგებულია გვიან შუა საუკუნეებში. კოშკი ნაგებია სხვადასხვა ზომის მოყვითალო ფლეთილი ქვით.
ოთხსართულიანი კოშკი გეგმით ოთხკუთხაა. პირველ სართულზე მიწის დონე აწეულია და გადახურვის კოჭების ბუდეებამდე აღწევს. მეორე სართულის აღმოსავლეთ კედელში სწორკუთხა კარია გაჭრილი. კარი ნაოთხალია. სამხრეთ კედელში მოწყობლია ბუხარი. სამხრეთის, დასავლეთის და ჩრდილოეთის კედლებში სათოფურებია გაჭრილი. ასეთივე სათოფურებია მესამე სართულის ოთხივე კედელში. მეოთხე სართულის დასავლეთ კედელში სწორკუთხა სარკმელია. მეოთხე სართულის დიდი ნაწილი ჩამონგრეულია. სარკმლის წირთხლები დაზიანებულია. კოშკის ტერიტორიაზე ყრია ჩამონაშალი ქვა.
ლიტერატურა
კატეგორია:თიღვის მუნიციპალიტეტის ტაძრები
მსტოვარი
მსტოვარი — მზვერავი ან ჯაშუში შუა საუკუნეების საქართველოში.
მსტოვართა სპეციალური აპარატი შეიქმნა დავით IV აღმაშენებელის მიერ განხორციელებული სამხედრო რეფორმების ფარგლებში დაახლ. XIIს-ის დასაწყისში. დავითის ისტორიკოსის სიტყვებით იგი სპეციალურად ჩამოყალიბდა ერთის მხრივ ფეოდალთა და მაღალი იერარქიის სასულიერო პირთა გასაკონტროლებლად და სათვალთვალოდ, ასევე საეჭვო მოხელეების და სამხედრო მაღალჩინოსნების გასაკონტროლებლად და მეორეს მხრივ ეფექტური სამხედრო სადაზვერვო საქმიანობისათვის. ამ აპარატის წყალობით დავითმა შეძლო უფრო სწრაფად და თამამად ემოქმედა შიდა და გარე მტრების წინაამღდეგ. ინფორმაციის დროული მიწოდების შედეგია მსტოვართა აპარატის ზუსტი და დროული სადაზვერვო და ინფორმაციული მოქმედებები, რომელიც გენერალურ საბრძოლო მოქმედების შედეგიანობაზე აისახა, ეს არის საქართველოსისტორიაში პირველი სპეციალური საიდუმლო საპოლიციო დანაყოფი. ამ ტიპის აპარატებს ან ჯგუფებს მანამდე იყენებდნენ აქემენიანთა იმპერიაში, ბიზანტიასა და სასანიანების ირანში.
დავითის მემატიანე გადმოგვცემს: „არცა სამეფოსა მისთა შინა, არცა ლაშქართა შინა მისთა მყოფთა კაცთა, დიდთა და მცირედთა საქმე ქმნილი, კეთილი განა სიტყვა ბოროტი თქმული — არა სია დაუფარვოთა“.
მსტოვართა ქსელი სამოხელეო კუთხით ემორჩლებოდა საქართველოს სამეფოს საქალაქო საპოლიციო აპარატის ხელმძღვანელს მანდატურთუხუცესს, თუმცა მანდატურებისაგან განსხვავებით მსტოვრებს არ გააჩნდათ ცნობადობა საზოგადოების ფართო მასებში და ისინი ბევრად რთულ და მნიშვნელოვან დავალებებზე უნდა ყოფილიყვნენ კონცენტრირებულები.
მსტოვათა აპარატის მოშლა იწყება თამარ მეფის მეფობისას, როდესაც ამირსპასალარი და მანდატურთუხუცესი გახდა ზაქარია I მხარგრძელი. ეს ქსელი მეფის ცენტრალურ ხელისუფლებას აძლიერებდა და დარბაზის უფრო ეფექტურ კონტროლს წევდა, რაც არ აწყობდათ აღზევებული თავადების ფართო მასებს, რის გამოც იგი თავდასხმის ობიექტი გახდა და საბოლოოდ, როდესაც ტახტზე ადის გიორგი IV ლაშა მსტოვართა ქსელები აღარ ფუნქციონირებს.
რესურსები ინტერნეტში
კატეგორია:თანამდებობები ძველ საქართველოში
ალ-თამანის ჰანია
ალ-თამანა (არაბ. ناحية التمانعة) — სირიის იდლიბის მუჰაფაზაში (რეგიონში) შემავალი ნაჰია (რაიონი). 2004 წლის მოსახლეობის საყოველთაო აღწერის მიხედვით ალ-თამანის პროვინციაში დაახლოებით 29 114 ადამიანი ცხოვრობს. პროვინციის ფართობია 369 62 კმ².
სქოლიო
კატეგორია:სირიის ნაჰიები
კომანჩები
კომანჩები (Nʉmʉnʉʉ) — ამერიკაში მკვიდრი ტომი დიდი ვაკიდან, რომელთა ისტორიული ტერიტორიაც ცნობილია, როგორც კომანჩერია, შედგებოდა დღევანდელი ნიუ-მექსიკოს, სამხრეთ-აღმოსავლეთ კოლორადოს, სამხრეთ-დასავლეთ კანზასის, დასავლეთ ოკლაჰომასა და ტეხასის ჩრდილო-დასავლეთის ძირითადი ნაწილისგან.
თავის ენაზე კომანჩები თავიანთ თავს „ჩვენს ადამიანებს“ უწოდებენ. კომანჩების სახელწოდება ინგლისურ ენაში მომდინარეობს ესპანეთიდან, ტერმინი „Ute“-დან, რაც „სხვას“ ნიშნავს. ისტორიულად კომანჩებს დაკავებული ჰქონდათ სამხრეთის დიადი ველის საძოვრებიდან  სამხრეთ კოლორადომდე, აღმოსავლეთ ნიუ-მექსიკო, დასავლეთ ოკლოჰომა და დასავლეთ ტეხასი. ზოგი გადაადგილდებოდა ამ სივრცის მიღმაც. 2000 წელს ტომის შტაბი ლაუტონი, ოკლაჰომას ჩრდილოეთით მდებარეობდა. ტომის წევრები ახლომახლო ტერიტორიაზე, რამდენიმე ქალაქში ცხოვრობდნენ.
მარცხნივ|მინი|რუკაზე ჩანს დაახლოებით ის ტერიტორია (ცნობილი, როგორც ,,კომანჩერია"), რომელიც დაკავებული ჰქონდათ რიგ კომანჩების ტომებს დაახლოებით 1850 წლამდე.
დიადი კომანჩერია
როგორც იმპერიების უმეტესობა, კომანჩების იმპერიას ჰქონდა უამრავი სახე. ჩრდილოეთიდან და აღმოსავლეთიდან იგი იყო კომერციის, დიპლომატიის, ტრანსნაციონალურობის ,,ბუდე“, რომელიც ავრცელებდა პრესტიჟს და ძალას, შთანთქავდა სხვა ეთნიკურ ჯგუფებს და აერთიანებდა მულტიკულტურულ ჯგუფში, შეჰყავდა რა მეზობელი საზოგადოებები მოკავშირეების და დამოუკიდებელთა სიაში. თუმცაღა, განსხვავებით ჩრდილოეთისგან და აღმოსავლეთის „სახისგან“, სამხრეთ-დასავლეთში და მექსიკაში, კომანჩერია სრულიად განსხვავებულ სახეს აჩვენებდა. ამ კონკრეტულ ტერიტორიაზე, იგი უშუალოდ უპირისპირდებოდა და ებრძოდა ევრო-კოლონიალისტებს, მათი ტაქტიკა კი ხშირად აღსავსე იყო არაადამიანური ძალადობით.ეს იყო იმპერია, რომელიც მარგინალიზაციას ეწეოდა, იზოლაციაში აქცევდა და ყოფდა ესპანურ და მექსიკურ კოლონიებს ერთმანეთისგან, რაც მათ იმპერიულ და პერიფერიულ სტატუსზე მოქმედებდა. კომანჩებმა საკმაოდ დიდი ძალა და ენერგია ჩააქსოვეს სამხრეთით და აღმოსავლეთის დიადი პოლიტიკური და ეკონომიკური რესურსებისადმი, რომელიც დიდ ვაკეზე და მისისიპის აღმოსავლეთ მხარეზე იყო. ეს იყო იქ, სადაც ლანდშაფტი საკმაოდ აშორებდა იმ პოტენციური საშიშროებებისგან, რომელიც კოლონიური სამხრეთ-დასავლეთიდან იყო მოსალოდნელი, მათ აღმოაჩინეს მოკავშირეები, სუბორდინატები და ბაზრები, რომელზეც კომანჩებმა ააგეს თავიანთი იმპერიული სიდიადე სამხრეთ-დასავლეთში და ჩრდილო მექსიკაში.
ისტორია და კულტურული ურთიერთობები
მინი| პირველი ისტორიული ჩანაწერი კომანჩებზე, იკითხება ესპანური წყაროდან, რომელიც თარიღდება 1706 წლით. კომანჩები ადრე გამოიყოფოდნენ ტომ „Wyoming Shoshones“-გან. კომანჩებს რამდენიმე თაობა დასჭირდათ მათ „მიწასთან“ შესაგუებლად, როგორც მონადირეებს. დაახლოებით 1650 წელს მათ ცხენები შეიძინეს ესპანელებისგან, რის შემდგომ მალევე აითვისეს და განავითარეს ცხენის მოვლის კულტურა. ცხენების და ვაჭრობის წყაროების ძიებაში ისინი უფრო და უფრო მიიწევდნენ სამხრეთ-აღმოსავლეთით, რამაც ისინი 1743 წელს ტეხასში მიიყვანა. ამ პერიოდის განმავლობაში, მათ დაამყარეს კონტაქტი ფრანგ ვაჭრებთან აღმოსავლეთიდან და ანგლო-ამერიკელ ცხენის დილერებთან. 1840 წლისთვის მათ გაზარდეს რეიდების ინტენსივობა ტეხასსა და მექსიკაში, რომ მოეპოვებინათ და შემდგომ ევაჭრათ საქონლით და ტყვეებით. ეს რეიდები შეაფერხა ინგლისელების ექსპანსიამ.
ეკონომიკა და არსებობის წყარო
ველზე მცხოვრები ადამიანის ცხოვრება ავტომატურად დიდი ბიზონის ფარებზე იყო მიჯაჭვული. კამეჩი უზრუნველყოფდა ადამიანებს ხორცით, ტყავით სამოსისთვის, ძვლებით და რქებით იარაღებისთვის და ა.შ. თავდაპირველად ისინი კამეჩს უსაფრთებოდნენ, ფეხით ან ცხენებით შემდგომ კი კლავდნენ მშვილდით-ისრით ან ისარს არჭობდნენ ჩუმად. სეზონური გადაადგილებები და კამეჩების შეკრების ადგილი განსაზღვრავდა მდებარეობას და ბანაკების ზომას. კიდევ ერთი განმსაზღვრელი ფაქტორი იყო სურსათის მოპოვება დიდ ცხენის ფარებისთვის, რაც საშუალებას იძლეოდა ენადირათ და გაექურდათ სოფლები და  მიეწოდებინათ სავაჭროდ ტომისთვის. ინდივიდუალები ითვლიდნენ ცხოველების ფარებს ნუმერაციით - ასობით. მუსტანგებს იჭერდნენ და ათვინიერებდნენ, რისთვისაც იყენებდნენ ეშმაკურ, თავისებურ მეთოდებს.
შინაურ ცხოველებს იტაცებდნენ სხვა ინდიელებისგან და ევრო-ამერიკელი ახალმოსახლეებისაგან. კომანჩებს შეეძლოთ ცხენის ძუიდან თოკის გაკეთება, ასევე ისინი ჭამდნენ ცხენის ხორცს მაშინ, როდესაც გაჭირვება და რეიდები იყო. მართალია, ისინი იყვნენ მონადირე-შემგროვებლები, თუმცაღა უფრო ჰგავდნენ მწყემსებს. ასევე ჭამდნენ ცხენ-ირემს, ირემს, კბილანას და სხვა პატარა ძუძუმწოვრებს. კომანჩებს ეზიზღებოდათ შინაურ ფრინველებზე და რეპტილიებზე ნადირობა, თუმცა ამას აკეთებდნენ და ჭამდნენ კიდეც მაშინ, როდესაც ამის საჭიროება არსებობდა. ისინი ფიქრობდნენ ძროხის ხორცი არ შეიძლება ყოფილიყო ძირითადი საკვები, მაგრამ საბოლოოდ მოუწიათ ძროხის ხორცის აღიარება, კამეჩის ხორცის სიმწირის გამო. განვითარების ერამდე კომანჩები არ მისდევდნენ მიწათმოქმედებას და მისდევდნენ სიმინდით, ლობიოთი და გოგრით ვაჭრობას. მათი კვების რაციონში დიდი რაოდენობით შედიოდა გარეულ ხილი, თხილი და ბოლქვები. განვითარების პერიოდის დროს ნადირობა-შემგროვებლობის ცხოვრების სტილი ჭკნებოდა. ინდიელების დამოკიდებულება გაიზარდა მთავრობაზე, რომელიც აწარმოებდა ისეთ პროდუქტებს, როგორიცაა ფქვილი და ძროხის ხორცი. ეს იყო მწირი კომანჩებისათვის და 1880-იან წლებში ყოვლისმომცველმა შიმშილობამ მოიცვა მთელი ტომი.
ადამიანების როლი ტომში
ქალები აგროვებდნენ მცენარეებს და პატარა ცხოველებს და იღებდნენ ძირითად როლს ბავშვების აღზრდაში. ისინი იყვნენ ძირითადად პასუხისმგებლები ცხოველების დაკვლაში და მათ მომზადებაში, ტყავის დამუშავებაში, ტანსაცმლის და კონტეინერების მომზადებაში და ა.შ. ქალებს ეკუთვნოდათ და აღმართავდნენ სადგომებს და ორგანიზებას უკეთებდნენ სახლის ნივთების გამოყენებას.
დემოგრაფია
ესპანელი და ამერიკელი მოგზაურებისგან წარმოდგენილი ის მონაცემები, რაც ადგილობრივი მაცხოვრებლების რაოდენობის აღრიცხვას მოიცავდა, რეალურად კითხვებს ბადებს. იგი მერყეობს 6 000-დან 20 000-მდე. მოსახლეობა შესამჩნევად შემცირდა ამერიკული მმართველობის ქვეშ. 1 382 კომანჩი იყო 1884 წელს, 1 171 - 1910 წელს, 2000 წლიდან მათმა რაოდენობამ 11 ათასს მიაღწია.
სხვა წყაროების მიხედვით კი, ეს ციფრები განსხვავდება, მაგალითად: XVII საუკუნის მიწურულს მათი რაოდენობა 45 000 ადამიანს აღწევდა. დღეს კი კომანჩების ერს ჰყავს 15 191 წევრი, აქედან დაახლოებით 7 763 არის ის რაოდენობა, ვინც ცხოვრობს ლოუტონთან, ფორტ-სილთან და ზოგადად ჩრდილო-დასავლეთ ოკლაჰომაში.
რელიგია
მათი რწმენის მიხედვით სამყაროს შემქმნელი იყო „დიდი მამა“, რომელიც ასოცირდებოდა მზესთან. ეს არსება არ არის დაინტერესებული ადამიანთა საქმით, ის უფრო დაინტერებულია, რომ სულებმა წარმოაჩინონ თავიანთი თავები როგორც ადამიანებში, ასევე ცხოველებში, მინიატურულ ადამიანებში, ან სულებში. სულები არიან ზებუნებრივი ძალის მატარებლები, რომელიც უტოლდება სიცოცხლის სიძლიერეს.
მედიცინა
სიტყვა "მედიცინა" კომანჩებისთვის ორ მიმართულებასავითაა გაყოფილი, პირველი გულისხმობს თერაპიულ მკურნალობას, ხოლო მეორე სულიერი ძალების მეშვეობით. ეს ყველაფერი მიანიშნებს იმას, რომ ფიზიკურ და მეტაფიზიკურ მკურნალობას შორის კავშირი არსებობდა. კომანჩების ფარმაცია შეიცავს რიგი მცენარეების და ცხოველების "მატერიალს", მათ შორის არის ფერფლი, მცენარე "sneezeweed", "milkweed", "peyote" და "lard". "Cedar" და "sage"-ს იყენებენ, როგორც ცერემონიულ ფუმიგანტს. სხეულის დასაცავად სპეციალური საღებავი გამოიყენებოდა (Ocher).
გარდაცვალება
XIX საუკუნეში, კომანჩებისთვის ტრადიციული დაკრძალვის მეთოდი შემდეგნაირია: გარდაცვლილის სხეულს ნაჭერში ახვევდნენ და შემდგომ ცხენზე ათავსებდნენ, მის უკან აუცილებლად ცხენოსანი იჯდა, რომელიც შემდგომ ეძებდა შესაფერის სამარხს (დასამარხ ადგილს), როგორიც მაგალითად არის მღვიმე. მიცვალებულის სხეულის ძირს დადების შემდგომ, ფარავდნენ ქვებით და შემდგომ ბრუნდებოდნენ ბანაკში, სადაც ჭირისუფლები წვავდნენ გარდაცვლილის ყველა ნივთს.
სქოლიო
კატეგორია:კომანჩები კატეგორია:დიდი ველის ინდიელები
საგუდაი
საგუდაი (ოფიციალურად საგუდაის მუნიციპალიტეტი; Bayan ng Saguday) ― მეხუთე კლასის მუნიციპალიტეტი კირინოს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 17 137 ადამიანს შეადგენს. მოიცავს 9 ბარანგაის.
სქოლიო
კატეგორია:კირინოს მუნიციპალიტეტები
𐔿
— კავკასიის ალბანეთის დამწერლობის ასო.
რესურსები ინტერნეტში
კატეგორია:ალბანური ასოები (კავკასია)
ათას ერთი ღამე (ბალეტი)
ათას ერთი ღამე (Min bir gecə) — ორ მოქმედებიანი ბალეტი. დაწერილია 1979 წელს. ლიბრეტოს ავტორები არიან მაქსუდ და რუსტამ იბრაგიმბვეგოვები. აზერბაიჯანელი კომპოზიტორის ფიქრეთ ამიროვის მუსიკაზე. ოპერის ლიბრეტო დაწერილია ბალეტ „ათას ერთი ღამის“ მოტივებზე.
ოპერის პრემიერა შედგა აზერბაიჯანის სახელმწიფო აკადემიური ოპერისა და ბალეტის თეატრის სცენაზე 1979 წელს. 1980 წელს ოპერა დაიდგა ვორონეჟის თეატრისა და ბალეტის თეატრის სცენაზე, სადაც უწყვეტლივ დღემდე მიმდინარეობს. 1984 წლის მარტში სპექტაკლის პრემიერა შედგა ხარკოვის ოპერისა და ბალეტის აკადემიურ თეატრში. 1999 წელს ოპერა დაიდგა კრასნოდარის სახელმწიფო ოპერისა და ბალეტის თეატრში. კრასნოიარსკის სახელმწიფო ოპერისა და ბალეტის სახელმწიფო თეატრში.
ბალეტს საფუძვლად ჩაეყარა პოპულარული მოთხრობა“ მოთხრობა დედოფალ შაჰრიარზე“. ბალეტში ასევე აისახა სხვა ნაწარმოებების სიუჟეტებიც — სინდბად - მეზღვაურის თავგადასავლები, რუხი ჩიტი, ალადინი და პრინცესა ბიუდური, ალი-ბაბა და ორმოცი ყაჩაღი.
ამ ოპერის შექმნისათვის კომპოზიტორი ფიქრეთ ამიროვი დაჯილდოვებულ იქნა სსრკ-ს სახელმწიფო პრემიით 1980 წელს.
სქოლიო
კატეგორია:აზერბაიჯანული კულტურა
მღვიმეს ეკლესია
მღვიმეს ეკლესია — არქეოლოგიური, არქიტექტურული ძეგლი დუშეთის მუნიციპალიტეტში, ყოფილ სოფელ ჟინვალიდან სამხრეთ-აღმოსავლეთით, 0,5 კილომეტრზე, მდინარე არაგვის მარცხენა ნაპირას, ფერდობზე. განეკუთვნებოდა განვითარებულ შუა საუკუნეებს. განადგურდა ჟინვალჰესის კაშხალის მშენებლობის დროს. 1975-1979 წლებში გათხარა ივანე ჯავახიშვილის სახელობის ისტორიის, არქეოლოგიისა და ეთნოგრაფიის ინსტიტუტის ჟინვალის არქეოლოგიურმა ექსპედიციამ. ნასოფლარზე შემორჩენილი იყო ეკლესიის, ზურგიანი კოშკის, საცხოვრებელი კომპლექსის და ოთხკუთხა ნაგებობის ნანგრევები.
ეკლესია მდებარეობდა ნასოფლარ მღვიმეს განაპირას, ჩრდილო-აღმოსავლეთით, განეკუთვნებოდა VIII-IX საუკუნეებს. ნაგები იყო სხვადასხვა ზომის ნატეხი ქვით. შესასვლელი სამხრეთი კედლის დასავლეთ ნაწილში ჰქონდა მოწყობილი. აღმოსავლეთით, ორი საფეხურით შემაღლებული, ოდნავ ნალისებრი აფსიდის ღერძზე გაჭრილი სარკმლის წირთხლები და თაღი შირიმის ნათალი ქვებით იყო გამოყვანილი. სარკმლის ქვემოთ, კედელზე, მიშენებული იყო კუბური ტრაპეზი. საკურთხევლის წინ იდგა ნატეხი ქვით ნაგები კუბური ფორმის კვარცხლბეკზე ჯვრის ჩასასმელი სწორკუთხა ღრმულით. ეკლესიას ჩრდილო-დასავლეთიდან თანადროული მინაშენი ეკვროდა, რომლის შესასვლელიც ჩრდილოეთი კედლის აღმოსავლეთ ნაწილში იყო მოწყობილი. მეორე მინაშენი ეკლესიას სამხრეთიდან ჰქონია. იგი ეკლესიისათვის გვიანდელ შუა საუკუნეებში მიუშენებიათ.
ეკლესიაში გათხრილია ერთი სამარხი, ხოლო მის გარშემო, 33 ქვისსამარხი, ამოშენებულკედლებიანი სამარხი და აკლდამა. აღმოჩნდა XI-XIII საუკუნეების მინის მძივები, ბრინჯაოს სამაჯურები, ბეჭდები, საყურეები, რკინის სამაჯურები, სარდიონის მძივები და სხვა.
ლიტერატურა
კატეგორია:დუშეთის მუნიციპალიტეტის ტაძრები კატეგორია:დუშეთის მუნიციპალიტეტის არქეოლოგიური ძეგლები
ნოვა-იტაბერაბა
ნოვა-იტაბერაბა (Nova Itaberaba) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 350 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ შაპეკოს შემადგენლობაში.
2010 წლის მონაცემებით, მოსახლეობა 4 267 ადამიანს შეადგენდა, მოსახლეობის სიმჭიდროვე 31.02 კმ²-ზე. ფართობი 137 547 კმ²-ია.
რესურსები ინტერნეტში
კატეგორია:სანტა-კატარინას მუნიციპალიტეტები
ჰიშის ნაჰია
ჰიში (არაბ. ناحية حيش‎‎) — სირიის იდლიბის მუჰაფაზაში (რეგიონში) შემავალი ნაჰია (რაიონი). 2004 წლის მოსახლეობის საყოველთაო აღწერის მიხედვით ჰიშის პროვინციაში დაახლოებით 41 231 ადამიანი ცხოვრობს. პროვინციის ფართობია 183 89 კმ².
ნექტანებ I
ნექტანებ I — ძველი ეგვიპტის ფარაონი და ეგვიპტის მკვიდრ ფარაონთა უკანასკნელი ეგვიპტის ოცდამეათე დინასტიის დამაარსებელი. ძვ.წ. 380 წელს ნექტანებმა ტახდიდან ჩამოაგდო და მოკლა ფარაონი ნეფერიტ II, მისი ტახტზე ასვლის შემდეგ დაიწყო ეგვიპტელ მეფეთა უკანასკნელი დინასტიის მმართველობა. როგორც ჩანს ნექტანებმა მეფობის უმეტესი წლები სპარსელებისაგან სამეფოს დაცვას შეალია, სამეფოს  დაცვვის მიზნით მან ათენთან და სპარტასთან კავშირიც კი შეკრა.
ჰიშის ნაჰია
სქოლიო
კატეგორია:სირიის ნაჰიები
ნექტანებ I
იგი ცნობილია, როგორც დიდი მშენებელი. მან ხანგრძლივი და სტაბილური 18 წლიანი მეფობის დროს აღმართა უამრავი ტაძარი და მონუმენტი. მთელი ეგვიპტის მასშტაბით მან აღადგინა უამრავი დანგრეული ტაძარი. მან ასევე კუნძულ ფილიზე აღმართა პატარა კიოსკი, რომელიც ძველი ეგვიპტის ერთ-ერთი ყველაზე მნიშვნელოვანი რელიგიური ძეგლი გახდა. ნექტანებ I წარმოშობით ქალაქ სებენიტიდან იყო, რის გამოც გამეფების შემდეგ პირადი რეზიდენცია სწორედ ქალაქ სებენიტში დაიდო. ძვ.წ. 365 წლიდან ნექტანებმა უფროსი ვაჟი ტახოსი თანამმართველად დანიშნა, ისინი სამეფოს ძვ.წ. 362 წლამდე მართავდნენ. ძვ.წ. 362 წელს ნექტანებ I გარდაცვალების შემდეგ ტახტე მისი ვაჟი ტახოსი ავიდა.
რესურსები ინტერნეტში
კატეგორია:ეგვიპტის ოცდამეათე დინასტიის ფარაონები
ბაიმოვო (აბზელილოვოს რაიონი)
ბაიმოვო  (Байым; Баимово) — სოფელი რუსეთის ფედერაციაში, ბაშკირეთის რესპუბლიკის აბზელილოვოს რაიონში.
2010 წლის მონაცემებით სოფელში ცხოვრობს 1 015 ადამიანი. რაიონულ ცენტრ ასკაროვოდან დაშორებულია 67 კილომეტრით. უახლოესი რკინიგზის სადგურია ტაშბულატოვო, რომელიც დაშორებულია 12 კმ-ით.
2002 წლის აღწერის მიხედვით მოსახლეობის აბსოლუტურ უმრავლესობას ბაშკირები შეადგენენ (99%).
სქოლიო
კატეგორია:აბზელილოვოს რაიონის სოფლები
Europebet
Europebet — ქართული გემბლინგ კომპანია, რომელიც დაარსდა 2010 წლის ნოემბერში. 2015 წლიდან Europebet საერთაშორისო კომპანია Bettson Group-ის წევრია. Europebet მომხმარებლებს სხვადასხვა პროდუქტს სთავაზობს, როგორებიცაა სპორტბეთინგი, ონლაინ-სამორინე, პოკერი, ბლექჯეკი, რულეტები, სლოტ თამაშები, კენო და რეგიონის კლასიკური თამაშები — ნარდი, დომინო, ბურა და სეკა. კომპანიაში ამჟამად დასაქმებულია 365 საშტატო თანამშრომელი და 200-მდე კონტრაქტორი.
ევროპაბეთი დაარსდა 2010 წელს და ოპერირებდა ოფლაინ სეგმენტზე — სლოტების სათამაშო აპარატები და ტოტალიზატორები. 2010 წელს გაეშვა ონლაინ ვერსია, სპორტის და კაზინოს პროდუქტებით. 2011 წელს ევროპაბეთს დაემატა ონლაინ-პოკერი, ხოლო იმავე წელს დაემატა პოპულარული თამაში — ნარდი. 2012 წელს დაემატა ონლაინ-სლოტები.
2015 წლის ივნისში 100%-იანი მართვის უფლებით, ევროპაბეთი მილიონ 50 მილიონი დოლარის სანაცვლოდ შეიძინა შვედურმა საერთაშორისო კომპანია Bettson Group-მა. Bettson Group-ის განცხადებით 35 მილიონი აშშ დოლარის ინვესტირება 1 წლის შემდგომ მოხდება იმ პირობით, თუ სათამაშო რეგულაციები არ შეიცვლება. 2018 წელს ევროპაბეთმა შექმნა სპორტული პორტალი Popsport.com, იმავე წელს კი შექნნა მუსიკალური პორტალი Popmusic.ge.
ევროპაბეთის სალაროები ხელმისაწვდომია 10 დიდ ქალაქში: თბილისში, რუსთავში, ბათუმში, ქუთაისში, ფოთში, ხაშურში, ოზურგეთში, ჭიათურაში, გორსა და თელავში.
2014 წლიდან ევროპაბეთის მინი ფეხბურთის გუნდი მონაწილეობას იღებს ბიზნეს ჩემპიონთა ლიგაზე. გუნდი ზედიზედ 3 წლის განმავლობაში ტურნირის ფინალისტია.
2015 წელს ევროპაბეთის პოკერ რუმები მსოფლიოს ერთ-ერთი უმსხვილესი ტურნირის WPT (World Poker Tour) მასპინძელი გახდა. WPT ტურნირებში მონაწილეობა 500-ზე მეტმა მოთამაშემ მიიღო. WPT ტურნირის საერთო საპრიზო ფონდმა 200 ათასი დოლარი შეადგინა.
2016 წელს ევროპაბეთმა ნარდის საერთაშორისო ტურნირს „Backgammon World Cup“-ს უმასპინძლა. ტურნირი ევროპაბეთსა და „Backgammon Club“-ის ორგანიზატორობით ჩატარდა და საპრიზო ფონდი 120 ათასი დოლარი იყო.
ევროპაბეთის პარტნიორები არიან: SB Betting, Betradar, Nsoft, Betgenius, Evolution gaming, GCompany, EGT, NetEnt, Novomatic, Yggdrasil, Igrosoft, iSofBet, Pragmatic, Play’n GO, Playson, Endorphina და QuickFire.
სქოლიო
კატეგორია:2010 წელს დაარსებული ქართული კომპანიები კატეგორია:აზარტული თამაშების კომპანიები კატეგორია:აზარტული თამაშების საიტები კატეგორია:ონლაინ კაზინოები კატეგორია:ბუკმეიკერები
ფარის თემი
ფარის თემი (ფარის ადმინისტრაციული ერთეული; ) — თემი მესტიის მუნიციპალიტეტში. თემის შემადგენლობაში შედის სოფლები: ფარი (თემის ცენტრი), ზაგარი, ზედა ლუჰა, კაცხი, ლამხერი, ლაყვრი, სვიფი, ფალედი, ქვედა ლუჰა, ღეშდერი, ყვანა, ხოსრარი.
ზოგადი
2002 წლის აღწერის მონაცემებით თემში ცხოვრობდა 364 ადამიანი. 2014 წელს კი ფიქსირდება კლება, თემში ცხოვრობს 227 კაცი საიდანაც 117 მამაკაცია, ხოლო 110 ქალი
სქოლიო
კატეგორია:მესტიის მუნიციპალიტეტის თემები
ტარიელ ხარხელაური
ტარიელ ხარხელაური (დ. 11 დეკემბერი, 1946, სიმონიანთხევი) — ქართველი პოეტი.
ბიოგრაფია
ტარიელ პავლეს ძე ხარხელაური დაიბადა 1946 წლის 11 დეკემბერს, თიანეთის მუნიციპალიტეტის სოფელ სიმონიანთხევში, იქვე დაამთავრა საშუალო სკოლა. იყო მეცხვარე და წერდა ლექსებს სკოლის მოსწავლეობის პერიოდიდან.
პირველად ლექსების გამოქვეყნებაში დაეხმარნენ მეუღლე, მარინა და კომპოზიტორი იაკობ ბობოხიძე, რის შემდეგაც მისი პოეზია საქვეყნოდ გახდა ცნობილი.
1976 წელს, 30 წლის ასაკში ჩააბარა თბილისის სახელმწიფო უნივერსიტეტის (თსუ) ფილოლოგიის ფაკულტეტზე. მეორე კურსიდან საბუთები გადაიტანა დაუსწრებელი სწავლების განყოფილებაზე და ასე დაამთავრა უნივერისტეტი.
2010 წლის 16 დეკემბერს მოკლეს მისი შვილი, 23 წლის ბექა, რამაც უმძიმესი სულიერი ტრავმა დაამჩნია პოეტს, იგი გეგმავდა შეეწყვიტა ლექსების წერა, მაგრამ ახლობლებმა გადააფიქრებინეს.
2020 წლის საპარლამენტო არჩევნებზე იყო პარტიია „თამაზ მეჭიაური - ერთიანი საქართველოსთვის“ პარტიული სიის მეორე ნომერი.
მისი მეუღლე, მარინა ხარხელაური იყო თიანეთის მუნიციპალიტეტის მერის მოადგილე.
ჰყავს ორი ქალიშვილი: გვანცა და სოფო, ასევე - შვილიშვილები.
სქოლიო
კატეგორია:დაბადებული 1946 კატეგორია:დაბადებული 11 დეკემბერი კატეგორია:ქართველი პოეტები კატეგორია:თბილისის სახელმწიფო უნივერსიტეტის კურსდამთავრებულები კატეგორია:თიანეთის მუნიციპალიტეტში დაბადებულები
წერო
წერო (Grus) — ფრინველების გვარი წეროსნაირთა რიგისა. მოცავს ათ სახეობას, რომლებიც მსოფლიოს ყველა კონტინენტზე გვხვდებიან ანტარქტიდის გარდა.
წეროები დიდი ზომის ფრინველები არიან, სხეულის სიგრძეა 90–155 სმ, ფრთის შლილი 150–240 სმ. მასა 2000–11000 გრამი. წეროს გრძელი კისერი და ფეხები აქვს და ყარყატთან და ყანჩასთან შედარებით მოკლე ნისკარტი. შეფერილია შავ, რუხ ან თეთრ ტონებში, ზოგ სახეობას აქვს წითელი შტრიხებიც თავის ზედა ნაწილში. ბინადრობენ ძირითადად ნოტიო ადგილებში, წყალსატევებისპირა ლერწმებში, ჭაობებში, ასევე ველებზე, მდინარების ხეობებსა და ტყეებში. ყარყატებისგან განსხვავებით ბუდეს ხეებზე არ იკეთებენ.
საქართველოში გავრცელებულია წეროტურფა (Grus virgo) და რუხი წერო (Grus nigra), რომლის პოპულაციაც მეტად მცირდება, შეტანილია საქართველოს „წითელ წიგნში“.
ლიტერატურა
კატეგორია:წეროსნაირნი
პარამო (სანტანდერი)
პარამო (Paramo) — ქალაქი და მუნიციპალიტეტი კოლუმბიაში, სანტანდერის დეპარტამენტში. მდებარეობს ზღვის დონიდან 1.315 მეტრზე. 2005 წლის მონაცემებით, მოსახლეობა 3 643 ადამიანს შეადგენდა, სიმჭიდროვე 44.98 ადამიანი კმ²-ზე. ფართობი 81 კმ²-ია.
რესურსები ინტერნეტში
კატეგორია:სანტანდერის დეპარტამენტის მუნიციპალიტეტები და ქალაქები
ულსამა
ულსამა (Ulzama; Ultzama) — ქალაქი და მუნიციპალიტეტი ესპანეთში, შედის ნავარის პროვინციის ულცამალდეის კომარკის შემადგენლობაში. ფართობი — 96,57 კმ². მოსახლეობა — 1674 კაცი (2020 წ.).
სქოლიო
კატეგორია:ნავარის მუნიციპალიტეტები კატეგორია:ნავარის ქალაქები
ჟინვალის მესამე ეკლესია
ჟინვალის მესამე ეკლესია — არქიტექტურული ძეგლი დუშეთის მუნიციპალიტეტში, დაბა ჟინვალში, ბიჩნიგაურების უბანში. განეკუთვნება XVII-XVIII საუკუნეებს.
ეკლესია დარბაზულია, ნაგებია რიყის ქვითა და აგურით. ძლიერ დაზიანებულია: დანგრეულია სამხრეთი კედელი, დასავლეთი კედლის დიდი ნაწილი და კამარის სამხრეთი გვერდი. შესასვლელი დასავლეთიდანაა. კარი გარედან თაღით, ხოლო შიგნით თარაზულადაა გადახურული. აღმოსავლეთით, ნახევარწრიული აფსიდის ღერძზე, აგურით გამოყვანილი პატარა თაღოვანი სარკმელია. აფსიდის თაღი, რომელიც მთლიანად აგურითაა ნაწყობი, რიყის ქვის ერთსაფეხურიან პილასტრებს ეყრდნობა. შემორჩენილია ეკლესიის დასავლეთ კედელში გაჭრილი სარკმლის მხოლოდ ერთი წირთხლი და ქვის ბრტყელი გადახურვის ნაწილი. 1940-იან წლებში, ეკლესიის სხვა დანიშნულებით გამოყენებისას, აფსიდის იატაკი 1 მეტრით აუმაღლებიათ, რომლის შუაში პატარა წრიული ავზი მოუწყვიათ. კვადრატული დარბაზის ჩრდილოეთი კედლის აღმოსავლეთ კიდეში პატარა სწორკუთხა ნიშია. ინტერიერის შელესილობის მხოლოდ ფრაგმენტებია შემორჩენილი. დარბაზის რიყის ქვით ნაწყობი კამარა შეისრული ფორმისაა. ფასადების საპირე წყობა რიყის ქვის სწორხაზოვანი რიგებითაა შექმნილი. ჩრდილოეთის ფასადზე შემორჩენილია აგურის საფეხუროვანი ლავგარდნის ნაწილი, რომელიც კუთხის შვერილი და სწორად დაწყობილი აგურის რიგების მონაცვლეობითაა შედგენილი. ეკლესია გადახურული იყო ღარიანი კრამიტით.
ლიტერატურა
კატეგორია:დუშეთის მუნიციპალიტეტის ტაძრები
𐕀
— კავკასიის ალბანეთის დამწერლობის ასო.
რესურსები ინტერნეტში
კატეგორია:ალბანური ასოები (კავკასია)
გოლი! (ფილმი)
გოლი! (შეერთებულ შტატებში ასევე ცნობილი, როგორც გოლი! ოცნება იწყება) რეჟისორ Danny Cannon-ის 2005 წელს გამოშვებული სპორტული დრამა ფილმი. მთავარი როლის მსახიობი Kuno Becker-ი განასახაერებს სანტიაგო მუნეზის პერსონაჟს - ახალგაზრდა მამაკაცს, რომელსაც რთული პირადი ცხოვრების ფონზე ინგლისის ერთ-ერთ ყველაზე წარმატებულ საფეხბურთო კლუბში თამაშის საშუალება ეძლევა. ფილმის პროდიუსერები Mike Jefferies, Mark Huffam და Adrian Butchart არიან, ხოლო სცენარის ავტორები Mike Jefferies, მარკ ჰუფამი, მაიკ ჯეფრისი, ადრიან ბუთჩარტი, დიკ კლემენტი და იან ლა ფრენესი. ფილმი FIFA- ს სრული თანამშრომლობით იქნა გადაღებული, რაც ერთ-ერთი მიზეზია იმისა, რომ ფილმში მონაწილეობა ნამდვილი გუნდები და მოთამაშეები იღებენ. $ 50 მილიონიანი გარიგება, რომელიც შედგა მწარმოებლებსა და Adidas- ს შორის, იმ დროის ყველაზე დიდ გარიგებად მიიჩნიეს, რომელიც ოდესმე კორპორაციულ ბრენდსა და კინოპროდუქციას შორის შემდგარიყო.
ფილმის სიუჟეტი
სანტიაგო მუნეზი, მექსიკელი არალეგალური ემიგრანტი, რომელიც ცხოვრობს ლოს-ანჯელესის ბარიოს მონაკვეთში, კარგად გაწვრთნილი ფეხბურთელია, რომელიც შაბათ-კვირას თავის ადგილობრივ გუნდში თამაშობს და ოცნებობს პროფესიონალურად ითამაშოს. მებაღის ვაჟი, სანტიაგო მამასთან, ერნანთან, ბებიასთან, მერსედესთან და უმცროს ძმასთან, ცეზართან ერთად ცხოვრობს. მამამისის მებაღეობის ბიზნესში მიხმარებასთან ერთად, სანტიაგო ჩინურ რესტორანში მუშაობს. აუტანელი სიღარიბის გამო ის გრძნობს, რომ შანსი, აიხდინოს ოცნება და გახდეს პროფესიონალი ფეხბურთელი, ძალიან მცირეა. მაგრამ ერთ დღესაც, სანტიაგოს ყოფილი ნიუკასლი იუნაიტედის ფეხბურთელი, გლენ ფოი შეამჩნევს, რომელიც იმ პერიოდში მექანიკოსად მუშაობს ინგლისში, მაგრამ მაინც ინარჩუნებს კავშირებს თავის ძველ გუნდთან. ფოი სთავაზობს სანტიაგოს სცადოს ბედი ნიუკასლ იუნაიტედთან, რომელმაც ახლახან გააფორმა ახალი ნიჭიერი მოთამაშე, სახელად გევინ ჰარისი. ინგლისში ჩასასვლელად, სანტიაგო ფულის შეგროვებას იწყებს, მაგრამ მისი გეგმები წყდება მას შემდეგ, რაც მამამისი პოულობს ფულს, რომელსაც სატვირთო ავტომანქანის შესაძენად ხარჯავს. მანქანა სანტიაგოს და მამამისს საკუთარი ბიზნესის წამოწყების საშუალებას მისცემდა. მამა შვილის ინგლისში თამაშის შესახებ ოცნებებს უიმედოდ უყურებს. ასევე ყოველგვარი იმედის გარეშე დარჩენილი სანტიაგო კვლავ განაგრძობს ბიზნესზე მუშაობას მანამ, სანამ ბებია არ მისცემს კონვერტს, რომელშიც ფული და ლონდონის ბილეთია. ის ეუბნება შვილიშვილს, რომ ფულის შოვნა თავისი ძვირფასეულობის გაყიდვით შეძლო. სანტიაგო გაუბედავად იღებს კონვერტს და იმის შიშით, რომ მამამისმა არ გაიგოს ინგლისში მეორე დღესვე ჩადის.
საუნდტრეკი
მუსიკალური ჩანაწერი გოლისთვის! შედგენილ იქნა Graeme Revell ის მიერ, რომელსაც რეჟისორ Danny Cannon-თან მანამდეც უთანამშრომლია ფილმ Phoenix-ზე (1998).
საუნდტრეკის ალბომი გამოვიდა Oasis ' Big Brother Recordings- ის ლეიბლზე და Oasis- ის სამ სიმღერას შეიცავს, მათ შორისაა ნოელ გალაგერის ექსკლუზიური სიმღერა "Who Put the Weight of the World on My Shoulders?". საუნდტრეკი ასევე შეიცავს Oasis-ის " Cast No Shadow " - ის გადაწერილ ვერსიას, რომელიც Unkle-ის პროდიუსერობით შეიქმნა. დეივ სარდიმ, ორი Oasis ალბომის პროდიუსერმა, ასევე მონაწილეობა მიიღო მათი სიმღერის " Morning Glory " რემიქსის საუნდტრეკის შექმნაში. საუნდტრეკმა ასევე აღნიშნა ალტერნატიული როკ ჯგუფ Happy Mondays- ის სრული დაბრუნება მათი სიმღერით "Playground Superstar". საუნდტრეკის პოპულარიზაციის მიზნით, სიმღერაზე მუსიკალური ვიდეოც გაკეთდა.
მიღება
Roger Ebert-მა ფილმს ოთხიდან სამი ვარსკვლავი არგუნა და "საოცრად ეფექტური" უწოდა. შემდეგ კი განაცხადა: ”გამიკვირდა, რომ დაწყების პირველი წუთებიდან გამიჩნდა ინტერესი ფილმის მიმართ. მასში გრიგოლ ნავას ნამუშევრების (მაგალითად, "Mi Familia") და PBS სერიების "American Family" მსგავსად რეალიზმი იგრძნობოდა."
ებერტმა ფილმში მთავარი როლის შემსრულებლის Kuno Becker-ის დამსახურებასაც შეეხო: "კუნო ბეკერის მიერ ნათამაშები როლი დამაჯერებელი და გასაგებია, რის გამოც ჩვენ მასზე ზრუნვას ვიწყებთ"; "სამ ინგლისურენოვან ფილმში მონაწილე მექსიკელ მსახიობ კუნო ბეკერს, ვარსკვლავის დონის გარდა უფრო იშვიათი და მიმზიდველი რამ ახასიათებს. ის გვანდომებს, რომ მისმა პერსონაჟიმა წარმატებას მიაღწიოს ”.
Variety.com– მა მას უწოდა " არამდგრადი სისულელის "წავა რა" მონტაჟი"; BBC ფილმმა ის შეაფასა, როგორც "ფანტაზია"; ხოლო უეფამ მას ბრწყინვალე უწოდა.
ფილმმა 27,6 მილიონი დოლარის გამოიმუშავებით რეკორდი მოხსნა. მალე მან დიდი პოპულარობას დიდ ბრიტანეთში, ევროპის ბევრ ტერიტორიასა და სამხრეთ ამერიკაშიც კი მიაღწია. მას დღესაც რეგულარულად აჩვენებენ BBC- ში,.
2018 წელს Sportbible-მა ხმა მისცა ფილმს "გოლი!" როგორც ყველა დროის საუკეთესო საფეხბურთო ფილმს.
გარე ბმულები
კატეგორია:Pinewood Studios-ის ფილმები კატეგორია:ნიუკასლ იუნაიტედი (საფეხბურთო კლუბი) კატეგორია:ბრიტანული ფილმები კატეგორია:2005 წლის ფილმები კატეგორია:ინგლისურენოვანი ფილმები
პიკალოვის ხიდი
პიკალოვის ხიდი (Пикалов мост) — საფეხმავლო და საავტომობილო ხიდი სანქტ-პეტერბურგში, საადმირალოს რაიონში. ერთმანეთთან აკავშირებს კოლომენსკისა და პოკროვსკის კუნძულებს. ხიდის სიგრძეა 22,8 მეტრი, ხოლო სიგანე — 10,6 მეტრი. ქმნის ერთიან არქიტექტურულ ანსამბლს წითელგვარდიელისა და სტარო-ნიკოლსკის ხიდებთან. წარმოადგენს XVIII საუკუნის ხიდმშენებლობის ფასეულ არქიტექტურულ ძეგლს და იცავს სახელმწიფო.
მდებარეობა
პიკალოვის ხიდი მდებარეობს გრიბოედოვისა და კრიუკოვის არხების შეერთების ადგილზე. ხიდთან ახლოს მდებარეობს ნიკოლსკის ბაზარი და ნიკოლოზ საკვირველთმოქმედის საზღვაო ტაძარი.
დინების ზემოთ მდებარეობს წითელგვარდიელის ხიდი, ხოლო ქვემოთ — მოგილიოვის ხიდი.
უახლოესი მეტროს სადგურია (1,3 კმ) „სადოვაია“.
სახელწოდება
სახელწოდება ცნობილია 1798 წლიდან და მომდინარეობს მშენებლობის მეთვალყურის პიკალოვის გვარისაგან. XVIII საუკუნის ბოლოსთვის ასევე მოქმედებდა სახელი პერეშივკინის ხიდი, რადგან ხიდთან მდებარეობდა პერეშივკინის სახლი. 1812 წლის შემდეგ საბოლოოდ მიენიჭა დღევანდელი სახელი.
ისტორია
1783-1785 წლებში გრანიტის სანაპიროს მშენებლობისას ააგეს ხიდი ტიპური პროექტით. რომელიც შეიმუშავეს კრიუკოვის არხისა და გრიბოედოვის არხის ქვედა დინებისათვის: ხის სამმალიანი, გასახსნელი მალით. პროექტის ავტორი უცნობია. სამი ერთდროულად აგებული ხიდიდან (პიკალოვი, მალო-კალინკინი, ალარჩინი) მხოლოდ პიკალოვმა შეინარჩუნა სახე, რომელიც ახლოსაა თავდაპირველთან.
1982-1984 წლებში ხიდი კაპიტალურდ გაარემონტეს ინჟინრების ლ. ნ. სობოლევისა და რ. რ. შიპოვის პროექტის მიხედვით.
კონსტრუქცია
ხიდი ამჟამად სამმალიანია და რკინა-ბეტონითაა აგებული. ხიდი გამოიყენება როგორც საფეხმავლოდ, ასევე ავტომობილების გადასაადგილებლად. სავალი ნაწილი ორი ზოლისაგან შედგება. სავალი ნაწილი და ტროტურები მოასფალტებულია.
რესურსები ინტერნეტში
კატეგორია:სანქტ-პეტერბურგის ხიდები კატეგორია:სანქტ-პეტერბურგის კულტურული მემკვიდრეობის ფედერალური ობიექტები
ნოვუ-ორიზონტი (სანტა-კატარინა)
ნოვუ-ორიზონტი (Novo Horizonte) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 710 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ შაპეკოს შემადგენლობაში.
2010 წლის მონაცემებით, მოსახლეობა 2 750 ადამიანს შეადგენდა, მოსახლეობის სიმჭიდროვე 18.11 კმ²-ზე. ფართობი 151 852 კმ²-ია.
რესურსები ინტერნეტში
კატეგორია:სანტა-კატარინას მუნიციპალიტეტები
სონდორილიოს რაიონი
სონდორილიოს რაიონი (Distrito de Sondorillo) — რაიონი პერუში, პიურის რეგიონის უანკაბამბის პროვინციაში. მდებარეობს ზღვის დონიდან 1 888 მეტრზე. 2007 წლის მონაცემებით, მოსახლეობა 10 664 ადამიანს შეადგენდა, სიმჭიდროვე 47 ადამიანი კმ²-ზე. ფართობი 226.09 კმ²-ია.
რესურსები ინტერნეტში
კატეგორია:პიურის რეგიონის რაიონები კატეგორია:უანკაბამბის პროვინციის რაიონები
კალიუმის პიროსულფატი
კალიუმის პიროსულფატი ან კალიუმის დისულფატი — არაორგანული ნაერთი ქიმიური ფორმულით K2S2O7.
წარმოება
რეაქციის ტემპერატურის 600°C -ზე მაღლა გაზრდა ამცირებს კალიუმის პიროსულფატის წარმოქმნას, წარმოიქმნება კალიუმის სულფატი და გოგირდის ტრიოქსიდი:.
გამოყენება
კალიუმის პიროსულფატი გამოიყენება ანალიზურ ქიმიაში. ნაერთი ასევე გამოიყენება ვანადიუმის(V) ოქსიდის კატალიზატორთან ერთად ინდუსტრიაში გოგირდის ტრიოქსიდის მისაღებად.
ზისრ-ალ-შუღურის ნაჰია
ზისრ-ალ-შუღური (არაბ. ناحية جسر الشغور) — სირიის იდლიბის მუჰაფაზაში (რეგიონში) შემავალი ნაჰია (რაიონი). 2004 წლის მოსახლეობის საყოველთაო აღწერის მიხედვით ზისრ-ალ-შუღურის პროვინციაში დაახლოებით 89 028 ადამიანი ცხოვრობს. პროვინციის ფართობია 259 66 კმ².
სქოლიო
კატეგორია:სირიის ნაჰიები
მსოფლიო ჩემპიონატი სნუკერში 1992
მსოფლიო ჩემპიონატი სნუკერში 1992 (1992 World Snooker Championship, აგრეთვე ცნობილია, როგორც 1992 Embassy World Snooker Championship — სპონსორის სახელწოდების მიხედვით) — მთავარი ტურნირი სნუკერის სამყაროში. ჩატარების ადგილი — შეფილდი, კრუსიბლის თეატრი (ინგლისი). ტურნირის გამარჯვებული გახდა სტივენ ჰენდრი, რომელმაც ფინალში დაამარცხა ჯიმი უაიტი ანგარიშით 18:14.
ფინალი
სტივენ ჰენდრი 18:14 ჯიმი უაიტი
რესურსები ინტერნეტში
კატეგორია:მსოფლიო ჩემპიონატი სნუკერში კატეგორია:1992 წელი სნუკერში
ბიკულოვო (აბზელილოვოს რაიონი)
ბიკულოვო  (Биҡҡол; Биккулово) — სოფელი რუსეთის ფედერაციაში, ბაშკირეთის რესპუბლიკის აბზელილოვოს რაიონში.
2010 წლის მონაცემებით სოფელში ცხოვრობს 292 ადამიანი. რაიონულ ცენტრ ასკაროვოდან დაშორებულია 55 კილომეტრით. უახლოესი რკინიგზის სადგურია ტაშბულატოვო, რომელიც დაშორებულია 7 კმ-ით.
2002 წლის აღწერის მიხედვით მოსახლეობის აბსოლუტურ უმრავლესობას ბაშკირები შეადგენენ (99%).
სქოლიო
კატეგორია:აბზელილოვოს რაიონის სოფლები
რობერტ გუისკარი
რობერტ გუისკარი (Robert Guiscard; დ. დაახლ. 1020 (სხვა მონაცემებით 1015), ოტვილ-ლა-გიშარი, ნორმანდია — გ. 17 ივლისი, 1085, კ. კეფალონია, იონიის კ-ები) — იტალიაში შეჭრილ ნორმანთა ერთ-ერთი წინამძღოლი. ნორმანდიის წვრილი ფეოდალის ტანკრედ დ’ოტვილის ვაჟი.
დაახლოებით 1047 წელს თავის უფროსი ძმების მსგავსად ჩავიდა იტალიაში და ემსახურებოდა სხვადასხვა ლანგობარდ მმართველს. 1057 წელს აპულიის გრაფის თანამდებობაზე ჩაანაცვლა ძმა, მოახერხა კალაბრიისა და აპულიის ტერიტორიიდან ბიზანტიელთა გამოდევნა (1071 წელს დაიპყრო მათი უკანასკნელი საყრდენი სამხრეთ იტალიაში — ქალაქი ბარი). 1059 წელს რომის პაპმა ნიკოლოზ II-მ, რომელიც მოკავშირეს ეძებდა საღვთო რომის იმპერიისა და ბიზანტიის წინააღმდეგ, დააკანონა ნორმანთა დაპყრობები (როგორც უკვე განხორციელებული, ისე მომავალი) და რობერტი აპულიის, კალაბრიისა და სიცილიის ჰერცოგად გამოაცხადა. ბენევენტოს და სალერნოს დაპყრობამ, რომელთა სენიორები რომის პაპები იყვნენ, აიძულა გრიგოლ VII, რომ რობერტი ეკლესიიდან მოეკვეთა. თუმცა იმპერატორ ჰაინრიხ IV-სთან კონფლიქტის გამო რობერტთან მშვიდობის დამყარება და ყველა დაპყრობილი ტერიტორიის ლენის სახით ჩუქება მისთვის. 1081 წელს დურაცოსთან (დირაქიონთან) დაამარცხა ალექსი I კომნენოსის მებრძოლები; 1084 წელს რომში ჰაინრიხის მიერ ალყაშემორტყმულ გრიგოლ VII-ის დასახმარებლად გაემართა. რობერტ გუისკარის ბრძანებით რომი გაძარცვეს და დაწვეს. გარდაიცვალა ბიზანტიის წინააღმდეგ ლაშქრობისათვის მზადების დროს.
სქოლიო
კატეგორია:დაბადებული 1015 კატეგორია:გარდაცვლილი 17 ივლისი კატეგორია:გარდაცვლილი 1085 კატეგორია:აპულიისა და კალაბრიის გრაფები კატეგორია:აპულიის გრაფები კატეგორია:ოტვილები
𐕁
— კავკასიის ალბანეთის დამწერლობის ასო.
რესურსები ინტერნეტში
კატეგორია:ალბანური ასოები (კავკასია)
ბასტანი
ბასტანი (Baztán; Baztan) — ქალაქი და მუნიციპალიტეტი ესპანეთში, შედის ნავარის პროვინციის ბასტანის კომარკის შემადგენლობაში. ფართობი — 373,55 კმ². მოსახლეობა — 7850 კაცი (2020 წ.).
სქოლიო
კატეგორია:ნავარის მუნიციპალიტეტები კატეგორია:ნავარის ქალაქები
Tommy (ალბომი)
Tommy — ინგლისური როკ-ჯგუფ The Who-ს მეოთხე სტუდიური ალბომი, გამოცემული 1969 წლის მაისში. იგი ორმაგი ალბომია და დაიწერა პიტ ტაუნსენდის მიერ, როგორც როკ-ოპერა. ალბომის სიუჟეტში მოთრობილია ყრუ, მუნჯი და ამავე დროს, ბრმა ბიჭუნას ამბავი.
ტაუნსენდმა ალბომის კონცეფცია შეიმუშავა მას შემდეგ, რაც მეჰერ ბაბას ნამუშევრები გაიცნო. მან სცადა, ბაბას ლექციები მუსიკაში გადაეტანა. ჩაწერა 1968 წლის სექტემბერში დაიწყო, მაგრამ მხოლოდ ექვსი თვის შემდეგ დასრულდა. Tommy კრიტიკოსებმა დადებითად შეაფასეს. მოგვიანებით წარმატებამ იკლო, თუმცა მრავალი ავტორი მას როკ-მუსიკისთვის გავლენიან ალბომად თვლიდა. 1969-1970 წლებში The Who-მ ალბომის მხარდამჭერი ტურნე გამართა. ცოცხალმა წარმოდგენებმა გაამყარეს ალბომის იმიჯი.
როკ-ოპერა მოგვიანებით მედიის სხვა ფორმატებში იქნა წარდგენილი. 1971 წელს სიეტლის ოპერამ მისი დადგმა წარადგინა. 1972 წელს ორკესტრული ვერსია ჩაიწერა ლუ რაიზნერის მიერ. 1975 წელს გამოვიდა ამავე სახელწოდების ფილმი, ხოლო 1992 წელს — მიუზიკლი ბროდვეიზე. ორიგინალური ალბომი გაიყიდა 20 მილიონი ასლის ოდენობით და შეტანილი იქნა გრემის დიდების დარბაზში. იგი CD-ზე რამდენიმეჯერ გამოიცა (1996 წელს ჯონ ესლის რემიქსის ჩათვლით). 2003 წელს გამოვიდა მისი დელუქს SACD ვერსია, ხოლო 2013 წელს - სუპერ დელუქს ბოქს-სეტი, მანამდე გამოუცემელი დემო ვერსიებით და ცოცხალი ჩანაწერებით.
დელუქს გამოცემები
პირველი თორმეტი სიმღერა — დუბლები და დემოები, უკანასკნელი ხუთი - სტერეო დემოები.
სქოლიო
კატეგორია:1969 წლის ალბომები კატეგორია:The Who-ს ალბომები კატეგორია:Track Records-ის ალბომები კატეგორია:Decca Records-ის ალბომები კატეგორია:MCA Records-ის ალბომები კატეგორია:Polydor Records-ის ალბომები კატეგორია:კონცეპტუალური ალბომები კატეგორია:ალბომები კიტ ლამბერტის პროდიუსერობით კატეგორია:როკ-ოპერები
ვიქტორ კოკოჩაშვილი
მინი|მარჯვნივ|ვიქტორ კოკოჩაშვილი ვიქტორ კოკოჩაშვილი (დ. 12 ნოემბერი, 1904, ქუთაისი — გ. 17 აპრილი, 1986) — ქართველი ქიმიკოსი.